
		NACIONALINĖS ŽEMĖS TARNYBOS
PRIE APLINKOS MINISTERIJOS
KLAIPĖDOS APYGARDOS ŽEMĖS TVARKYMO IR ADMINISTRAVIMO SKYRIAUS
VEDĖJAS

ĮSAKYMAS


DĖL KAIMO PLĖTROS ŽEMĖTVARKOS PROJEKTO RENGIMO PRADŽIOS IR PLANAVIMO TIKSLŲ NUSTATYMO

                                                       2026 m.                   d.  Nr. 
Klaipėda



Vadovaudamasis Lietuvos Respublikos žemės įstatymo 39 straipsnio 1 dalies 3 punktu, Kaimo plėtros žemėtvarkos projektų rengimo ir įgyvendinimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. rugpjūčio 11 d. įsakymu Nr. 3D-476/D1-429 „Dėl Kaimo plėtros žemėtvarkos projektų rengimo ir įgyvendinimo taisyklių patvirtinimo“ 6 ir 16 punktais, atsižvelgdamas į kaimo plėtros žemėtvarkos projekto rengimo organizatoriaus G. Š.  2026 m. birželio 17 d.  gautą prašymą ir veikdamas pagal Nacionalinės žemės tarnybos prie Aplinkos ministerijos direktoriaus 2024 m. rugpjūčio 8 d. įgaliojimą Nr. 1Į-368-(1.7 E.) „Dėl teritorijų planavimo dokumentų ir žemės valdos projektų rengimo ir tvirtinimo, kitų funkcijų atlikimo“:
1. N u s t a t a u Kaimo plėtros žemėtvarkos projekto rengimo pradžią ir planavimo tikslus, kurio:
1.1. planuojama teritorija: Tauragės rajono savivaldybė, Gaurės seniūnija, Stragutės kaimas, žemės sklypas kadastro Nr. 7728/0001:169 , plotas 2,0027 ha;
[bookmark: _Hlk181198097]1.2 planavimo tikslas – parinkti ūkininko sodybos ir žemės ūkio veiklai reikalingų statinių statybos vietą;
1.3 uždaviniai – suplanuoti žemės ūkio paskirties žemės sklypo teritoriją, nustatant ūkininko sodybos ribas ir ūkininko sodybos statinių statybos zoną (žemės sklypo dalis (dalys), kurioje (kuriose) galima numatoma statyba), žemės ūkio veiklai vykdyti reikalingų kitos (fermų, ūkio, šiltnamių, kaimo turizmo) paskirties pastatų ir inžinerinių statinių (toliau – kitos paskirties statiniai) statybos zoną, taip pat numatyti žemės tvarkymo priemones, reikalingas planuojamai žemės ūkio veiklai vykdyti, nepažeidžiant aplinkosaugos, paveldosaugos, žemės ūkio paskirties žemės naudojimo ir tvarkymo reikalavimų;
1.4. planavimo organizatorius – žemės sklypo (kadastro Nr. 7728/0001:169) savininkas.
2. N u r o d a u planavimo organizatoriui (žemės sklypo savininkui) vadovaujantis Kaimo plėtros žemėtvarkos projektų rengimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. rugpjūčio 11 d. įsakymu Nr. 3D-476/D1-429 „Dėl Kaimo plėtros žemėtvarkos projektų rengimo taisyklių patvirtinimo“, 20–22 punktais:
2.1. pagal planavimo tikslus parengti ir patvirtinti planavimo darbų programą;
2.2. apie priimtą sprendimą dėl Kaimo plėtros žemėtvarkos projekto rengimo pradžios ir planavimo tikslų bei patvirtintą planavimo darbų programą paskelbti seniūnijos, kurioje yra planuojama teritorija, skelbimų lentoje ir Nacionalinės žemės tarnybos prie Aplinkos ministerijos interneto svetainėje (paskelbiant joje visą sprendimą ir planavimo darbų programą arba pateikiant nuorodą į šiuos dokumentus TPDRIS); 
2.3. prieš pradedant rengti Kaimo plėtros žemėtvarkos projektą, gauti planavimo sąlygas iš taisyklių 23 punkte išvardintų institucijų (pagal poreikį).
Šis įsakymas per vieną mėnesį nuo įteikimo dienos gali būti skundžiamas administracinių ginčų komisijai arba administraciniam teismui Lietuvos Respublikos administracinių bylų teisenos įstatymo nustatyta tvarka.

